วันพิพากษา

วันพิพากษา ;(Doomsday, Day of Judgment) เป็นช่วงเวลาที่ไม่มีบันทึกอยู่ในเอกสาร หรือปฎิทินของโลก แต่หมายถึงวันที่ลิลิทได้ตัดสินใจพิพากษามนุษยชาติ วันแห่งการพิพากษาโลกนั้นจะเกิดขึ้นเมื่อลิลิทเห็นถึงเวลาอันสมควรที่จะชำระล้างโลกอันโสมมจากการกระทำของมนุษย์  เมื่อมนุษย์กระทำการต่ำช้าและเหยียบย่ำโลกโดยปราศจากความเคารพ  นับเป็นวันแห่งการสิ้นสุดของทุกสรรพสิ่งก่อนจะเข้าสู่การเริ่มต้นใหม่ (ลูป)

Step of Judgment
การพิพากษานั้นจะเกิดขึ้นเป็นลำดับดังนี้...
 * 1) การกระทำของมนุษย์ที่เต็มไปด้วยบาป ริษยา ตัณหา และความเห็นแก่ได้ ลอยขึ้นสู่เบื้องหน้าของลิลิท  และทำให้ความโทสะของลิลิทเกิดขึ้นจนถึงขีดสุด  และลิลิทได้พิจารณาแล้วว่าควรถึงเวลาแห่งการสิ้นสุดวัฎจักรทั้งหมด
 * 2) แรกเริ่ม ลิลิทลุกออกจากโถงไป และปาหอกลงสู่ผืนดิน  หอกนั้นหยุดทุกอณูชีวิตที่กำลังจะตายและกำลังจะเกิดใหม่ หยุดนาฬิกาชีวิตของทุกสรรพสิ่ง เมื่อหอกปักลงพื้นแผ่นดินและแผ่นน้ำจะสงบนิ่ง อากาศไม่เคลื่อนไหว
 * 3) ลิลิทส่งอสูรกายแห่งการพิพากษาไปยังผืนดิน  เพื่อเริ่มต้นการชำระล้างทุกสรรพสิ่งให้กลับสู่ความว่างเปล่า
 * 4) เมื่ออสูรกายก้าวเดิน การพิพากษาโลกเพื่อนำกลับเข้าสู่ความว่างเปล่าของวัฎจักรทั้งมวลจะเริ่มต้น

การพิพากษานั้นคือการที่ลิลิทจะลบมนุษย์ทั้งหมดออกจากวัฎจักรด้วยการสังหารของอสูรกาย(Racrihatia) คนเป็นจะไม่เหลือแม้แต่วิญญาณหรือหลักฐานการมีตัวตน  ส่วนคนตายจะไม่มีทางได้หวนคืนไม่ว่ารูปแบบใดก็ตาม  เมื่อการพิพากษาเริ่มต้นขึ้นจะไม่สามารถหยุดยั้งได้อีก  ในช่วงเวลาแห่งการพิพากษานั้นจะยาวนานตั้งแต่ 10-100 วัน  และหลังจากการพิพากษาจบลงวันถัดมาจะเริ่มต้นลูปใหม่ทันที